[{"text_idx": "#000003", "text": "Un o\u2019r rhai mwyaf diddorol ydy\u2019r trydydd gig \u2018Gigs Ty\u0302 Nain\u2019, gyda\u2019r trefnwyr yn cyhoeddi\u2019r manylion wythnos diwethaf."}, {"text_idx": "#000006", "text": "Criw newydd o drefnwyr sy\u2019n gyfrifol am Gigs Ty\u0302 Nain, ond criw sy\u2019n cynnwys wynebau cyfarwydd i unrhyw un sy\u2019n dilyn y si\u0302n gerddoriaeth Gymraeg, gan eu bod i gyd naill ai\u2019n aelodau o fandiau, wedi bod mewn bandiau, neu\u2019n artistiaid unigol."}, {"text_idx": "#000008", "text": "Darlledwyd gig cyntaf Gigs Ty\u0302 Nain yn rhithiol o neuadd gymunedol Mynytho, gyda lein-yp a lwyddodd i ddenu torf o 1,300 i wylio. Y lein-yp bryd hynny oedd Alffa, Malan, Gwilym ac Elis Derby."}, {"text_idx": "#000014", "text": "Y trac yma oedd cynnyrch cyntaf prosiect \u2018Sbardun Talent Ifanc\u2019 sy\u2019n cael ei redeg gan Endaf, mewn partneriaeth gyda\u2019r Galeri yng Nghaernarfon."}, {"text_idx": "#000017", "text": "Mae Roughion wedi cadw rhai elfennau o\u2019r trac gwreiddiol ar ddechrau eu fersiwn hwy, ond gan hefyd ychwanegu ochr galetach, bas newydd a sain Roughion 909."}, {"text_idx": "#000018", "text": "Yn ail hanner y ga\u0302n, mae\u2019r remics Roughion go iawn yn dechrau, gyda\u2019r elfennau disco yn gadael a\u2019r synau synth yn newid i rywbeth mwy bygythiol a rhyfedd, cyn i lais Dafydd Hedd ddod i mewn i ddod a\u2019r elfennau techno at ei gilydd yn llawn."}, {"text_idx": "#000022", "text": "Candelas sydd wedi mynd ati i recordio eu fersiwn eu hunain o\u2019r trac gan y grw\u0302p eiconig, a hynny fel rhan o ddathliadau pen-blwydd label Recordiau I KA CHING yn 10 oed."}, {"text_idx": "#000024", "text": "Rhyddhawyd y ga\u0302n yn wreiddiol gan Bra\u0302n ar eu halbwm Ail Ddechrau ym 1975. Yr hyn sy\u2019n gwneud y fersiwn newydd mor arbennig ydy bod Nest Llewelyn (Howells ar y pryd) oedd yn canu ar y fersiwn wreiddiol, wedi ymuno a\u0302 Candelas i ryddhau\u2019r fersiwn newydd."}, {"text_idx": "#000025", "text": "Dyma gyfle perffaith felly i edrych yn o\u0302l ar albwm cyntaf y grw\u0302p chwedlonol."}, {"text_idx": "#000026", "text": "Ffurfiwyd Bra\u0302n ym 1974 a\u2019r aelodau gwreiddiol oedd John Gwyn ar y gita\u0302r, Gwyndaf Roberts ar y bas a Keith Snelgrove ar y dryms. Yn ddiweddarach gofynnwyd i Nest Howells ymuno fel prif leisydd, gyda Keith Snelgrove yn gadael a Dafydd Roberts, brawd Gwyndaf, yn ymuno ar y drymiau."}, {"text_idx": "#000027", "text": "Dyma oedd y lein-yp ar gyfer recordio Ail Ddechra felly, ac aeth y grw\u0302p i stiwdio newydd cwmni Sain yn Llandwrog ar hynny."}, {"text_idx": "#000028", "text": "Mae\u2019n debyg mai \u2018Y Gwylwyr\u2019 ydy\u2019r trac amlycaf o\u2019r casgliad, a hynny\u2019n rhannol diolch i\u2019r ffaith ei bod wedi\u2019i hatgyfodi ar gasgliad poblogaidd Welsh Rare Beat a ryddhawyd gan y DJ amlwg Andy Votel, a Gruff Rhys, yn 2005."}, {"text_idx": "#000029", "text": "Er hynny, mae llwyth o draciau gwych ar y casgliad, gan gynnwys y trac agoriadol egni\u0308ol \u2018Y Ddo\u0302r Ddig\u2019, y trac offerynnol anthemig \u2018Breuddwyd\u2019 sy\u2019n cloi\u2019r albwm, a\u2019r ga\u0302n \u2018Caledfwlch\u2019 a enillodd gystadleuaeth Ca\u0302n i Gymru ym 1975."}, {"text_idx": "#000030", "text": "Mae\u2019r albwm yn sicr yn eiconig, ac wedi\u2019i ail-ryddhau sawl gwaith dros y blynyddoedd diwethaf, gan gynnwys fel rhan o\u2019r bocs set \u2018atSain y 70au\u2019 gan Recordiau Sain yn 2012."}, {"text_idx": "#000031", "text": "Mi wnaeth label Rise Above Relics hefyd ryddhau\u2019r albwm fel rhan o\u2019r bocs set CD \u2018A Box of Bra\u0302n\u2019 gan label yn 2018, yn ogystal a\u0302 chyhoeddi\u2019r record ar feinyl yr un pryd. Cafodd y record ei ail gyhoeddi yn Siapan hefyd gan y label Big Pink! Gweler clawr hwnnw fel prif lun y PiP uchod."}, {"text_idx": "#000032", "text": "Dyma fersiwn wreiddiol y trac...jyst gwrandewch ar y riff gita\u0302r anhygoel yna:"}, {"text_idx": "#000034", "text": "Enw\u2019r trac newydd ganddo ydy \u2018Creulon yw yr Haf\u2019."}, {"text_idx": "#000035", "text": "Mae Sio\u0302n yn gerddor amlwg er sawl blwyddyn bellach ac wedi rhyddhau 2 albwm unigol ynghyd a\u0302 sawl EP ers y record hir gyntaf ganddo, And Suddenly, a ryddhawyd yn 2010."}, {"text_idx": "#000038", "text": "Roedd hefyd yn aelod o\u2019r ddeuawd boblogaidd Ginge and Cello Boi, ac mae\u2019n aelod o\u2019r grw\u0302p Angel Hotel ar hyn o bryd ynghyd a\u0302\u2019r band bluegrass Taf Rapids Stringband"}, {"text_idx": "#000039", "text": "Mae \u2018Creulon yw yr Haf\u2019 yn ga\u0302n a gyfansoddwyd gan Sio\u0302n yn dilyn marwolaeth ei dad yn haf 2018."}, {"text_idx": "#000040", "text": "Mae\u2019n ga\u0302n hiraethus, atgofus, ond eto mae yma obaith am ddyddiau gwell ac am y nerth i fod yn ddewr yn wyneb amgylchiadau anodd bywyd."}, {"text_idx": "#000041", "text": "Mae\u2019r trac diweddaraf yn cyd-fynd ag arfer cyfarwydd Sio\u0302n o gyfansoddi caneuon cynnes a gonest, ynghyd a\u0302\u2019i arddull ddidwyll o ganu a\u2019i chwarae gita\u0302r deinamig."}, {"text_idx": "#000045", "text": "Cynhaliwyd gweithdy tebyg yn yr un lleoliad ar benwythnos olaf mis Hydref 2021, ac roedd hwnnw\u2019n llwyddiannus iawn yn o\u0302l y trefnwyr."}]